“Hierdie is definitief ’n liedjie wat jy op die dansvloer uit volle bors gaan saam sing en jy gaan hotter as botter voel,” vertel die sanger en lag nederig.
Die liedjie is deur die talentvolle Johan Oberholzer geskryf. Johan is bekend vir talle treffers. Die album word ook versprei deur die suksesvolle Coleske Artists.
“Ek sing die liedjie gereeld by my optredes en mense ontvang dit goed. Ek glo enige iemand met ’n lus vir die lewe, wat ’n bietjie open-minded is, sal die liedjie geniet.”
“Ons het alles verander in ’n tropiese huis- partytjie met palmbome en helderkleurige ligte. Ek en my dansers doen ook ’n Sexy Vi My-dans. Daar is ook tonele waar ek met ’n mooi meisie flirt, vir haar sing, swem en om die swembad kuier. Ek dink dit gaan ’n lekker partytjie-video wees,” sê hy.
Hy beskryf sy musiek as feel good met ’n goeie boodskap of ’n bietjie humor. Hy sal ook graag eendag aanhangers aan sy stem vir ballades wil voorstel.